சந்தோஷத்துலயே பெரிய சந்தோஷம், அடுத்தவங்களை சந்தோஷப்படுத்திப் பார்க்கிறதுதான். வாழ்க்கை ரொம்ப குறுகியது. இன்னைக்கு இப்போ இருக்கிற வாழ்க்கையைச் சரியா சந்தோஷமா வாழணும். அவ்வளவுதான். ஆனா, ஒருத்தன் எந்த அளவு மத்தவங்களைச் சிரிக்க வைக்கிறானோ, அந்த அளவுக்கு அவன் உள்ளுக்குள்ள அழுதிருக்கான்னு அர்த்தம். அந்த அளவுக்கான காயங்கள் என் மனசுலயும் இருக்கு. இந்த மூஞ்சியெல்லாம் வேலைக்கு ஆகாதுனு சொன்னவங்கல்லாம், 'அவன் நம்ம உறவுக்காரன்'னு சொல்லி சிறப்பு விருந்தினரா அவங்க வீட்டு நிகழ்ச்சியிலேயே இன்னைக்குக் கலந்துக்க வைக்கிறாங்க’’ என்கிறார் முத்து சிரிப்பு மாறாமல்!